ניו פלימות'

ניו פלימות' (במאורית: Ngāmotu; באנגלית: New Plymouth) היא העיר הגדולה בחבל טראנאקי בחוף המערבי של האי הצפוני של ניו זילנד. היא נקראת על שם העיר האנגלית פלימות', בדבון, משם היגרו המתיישבים האנגלים הראשונים לאזור. מחוז ניו פלימות', הכולל את העיר ניו פלימות' וכמה עיירות קטנות יותר, הוא המחוז העשירי בגודלו (מתוך 67) בניו זילנד, ואוכלוסייתו מונה 90,300 תושבים - כשני שלישים מכלל אוכלוסיית חבל טראנאקי ו %1.7 מאוכלוסיית ניו זילנד כולה.

העיר עצמה היא מרכז כלכלי אזור כולל חקלאות חלב, חיפוש וייצור נפט, גז טבעי ופטרוכימיה. זהו גם המרכז הפיננסי של האזור, כביתו של בנק TSB הגדול מבין הבנקים הלא ממשלתיים שנותרו בבעלות ניו זילנד.

בין המאפיינים הבולטים של העיר ניתן למנות את הגן הבוטני פארק פוקקורה, מרכז לן ליי  וגלריית האמנות שזכו לשבחי המבקרים, מסלול הליכה באורך 13 קילומטרים לאורך החוף של ים טסמן, סלע פאריטוטו ונופים של הר טארנאקי.

העיר נבחרה בשנת 2010 על ידי הממשלה כאחת משתי "קהילות מודל" להליכה ורכיבה על אופניים וקיבלה השקעה משמעותית על מנת לפתח מסלולי הליכה ורכיבה. בשנת 2021 העיר זכתה בתואר העיר הראויה ביותר למגורים (עבור אוכלוסייה שבין 75,000 ל-150,000) מטעם הפרסים הבינלאומיים לקהילות ראויות למגורים. בשנת 2023, ניו פלימות' זכתה בתואר העיר הקטנה והיפה ביותר בניו זילנד על ידי ארגון Keep New Zealand Beautiful.

 היסטוריה 
האזור בו נוסדה ניו פלימות' היה במשך מאות שנים ביתם של כמה שבטי איווי מאורים. משנת 1823 לערך, החלו המאורים ליצור קשר עם ציידי לווייתנים אירופאים וכן עם סוחרים שהגיעו בסקונר כדי לקנות פשתן.

בשנת 1828 הקים ריצ'רד "דיקי" בארט (1807–1847) עמדת מסחר בנגמוטו לאחר שהגיע על ספינת המסחר אדוונצ'ר. בארט סחר עם המאורים המקומיים וסייע במשא ומתן על רכישת אדמות מהם מטעם החברה הניו זילנדית. המתיישבים נבחרו על ידי חברת פלימות', שהוקמה על מנת למשוך מהגרים ממערב אנגליה תוך כדי שהיא השתלטה על אדמות שנרכשו בתחילה על ידי החברה הניו זילנדית. ראשוני המתיישבים של העיר הגיעו על גבי הספינה "ויליאם בריאן", אשר עגנה מול החוף ב-31 במרץ 1841.

זמן קצר לאחר מכן סדרה של סכסוכים ומלחמות על בעלות והתיישבות על אדמות התפתחה בין המאורים למתיישבים וניו פלימות' הפכה לעיר חיל מצב מבוצרת בשנים 1860–1861, כאשר יותר מ-3500 חיילים, כמו גם מתנדבים מקומיים ומיליציות, לחמו נגד המאורים במלחמת טראנאקי הראשונה.

 אקלים 

 מאפיינים ואטרקציות 
שמאל|ממוזער| גשר טה רווה רווה, שהפך לסמל של אפשרויות הרכיבה הנרחבות שנוצרו בניו פלימות' וסביבתה.
ממוזער|400x400 פיקסלים| טיילת חוף בניו פלימות'
ממוזער| הצדעת טאראנקי לאנזאקים – פסל בניו פלימות'
למחוז ניו פלימות' מוניטין כמרכז אירועים, עם פסטיבלים גדולים (פסטיבל האורות השנתי של בנק TSB, הפסטיבל הבין-לאומי למוזיקה, אמנות וריקוד ופסטיבל האמנויות הדו-שנתי של טראנאקי), משחקי ספורט (כולל משחקי רוגבי, גלישה, קריקט וטניס בינלאומיים, וטריאתלון גביע העולם השנתי של ITU) וקונצרטים (של סר אלטון ג'ון, ג'ק ג'ונסון, אר.אי.אם, ג'ון פרנהאם ופליטווד מק).

שביל החוף הוא שביל בן 13 ק"מ היוצר טיילת רחבת ידיים על שפת הים המשתרעת כמעט לכל אורכה של העיר, מבלוק בל במזרח ועד פורט טראנאקי במערב. השביל כולל את גשר טה רווה רווה האייקוני והוא אידיאלי להליכה, ריצה, רכיבה על אופניים או פשוט להנות מהנוף של החוף המערבי. השביל זכה בפרסים רבים, כולל פרס Cycle Friendly בשנת 2008 עבור מתקן האופניים הטוב ביותר בניו זילנד.

 אישים בולטים 
 ביאטריס טינסלי (1941–1981), אסטרונומית וקוסמולוגית
 מלאני לינסקי (1977–הווה), שחקנית

 ערים אחיות 


קישורים חיצוניים


 הערות שוליים 

קטגוריה:יישובים שהוקמו ב-1841
קטגוריה:ניו זילנד: ערי נמל
קטגוריה:ים טסמן: ערי נמל